da da en da da en en sv sv de sv sv de sv da da da da da da da da da cs da da da it nb da da en da nb da da en en da da en da da en da da da da da da da da da de en da da da en da da en da da da da en en da da en da da en da da en da da da da da da da da sv da da en de da en da en da da da
2022 - Forår - www.5-marts.dk
FORENINGEN AF 5TE MARTS 1896
fredag den 04. marts 2022, kl. 18:30,
Formanden indledte Generalforsamlingen med at byde de 41 fremmødte deltagere velkommen til den 252´de Generalforsamling. En særlig velkomst til æresmedlemmerne Søren A. Bach og fru Ellen, C. C. Hansen og fru Erika, samt Jens Pii Johannessen med ledsager. Formanden udtrykte også sin glæde over det pæne antal fremmødte, og bad herefter Erik Ramstedt komme op for at modtage 25 års Guldemblemet.
Formanden kunne desværre meddele at vi har mistet 2 medlemmer siden sidste Generalforsamling, Aage Iversen, har ikke kunnet deltage de sidste 3 år, og har derfor meldt sig ud. Ivan Møller-Andersen, er efter ca. 3 års sygdom kommet på plejehjem den 01. marts, og kan derfor ikke deltage i noget, og har ligeledes meldt sig ud.
Punkt 1. Valg af dirigent:
Formanden bad forsamlingen om forslag til en dirigent. Bestyrelsen indstiller næstformand Erik B. Mikkelsen, som blev valgt med akklamation.
Dirigenten takkede for valget og konstaterede, at indkaldelsen til Generalforsamlingen er efter lovene, idet hans indkaldelse var dateret den 31. januar, hvilket er med mindst 14 dages varsel. Dirigenten kunne ligeledes konstatere, at Dagsordenen var efter lovene, og oplæste herefter dagsordenen.
Punkt 1 – Valg af dirigent.
Punkt 2 – Forhandlingsprotokollen ved sekretæren.
Punkt 3 – Regnskabet ved kassereren.
Punkt 4 - Valg af bestyrelse.
Punkt 5 - Valg af bestyrelsessuppleant.
Punkt 6 - Valg af revisor.
Punkt 7 - Valg af revisor suppleant.
Punkt 8 – Forslag fra medlemmerne.
Punkt 9 – Eventuelt.
Punkt 2. Forhandlingsprotokollen oplæses af sekretæren:
Sekretæren takkede for ordet og oplæste Generalforsamlingsreferatet fra Efterårsgeneralforsamlingen 2021.
Punkt 3 – Regnskabet ved Kassereren:
Regnskabet som kassereren fremlagde var fremlagt på bordene. Dirigenten forespurgte om der var spørgsmål til Regnskabet, dette var ikke tilfældet, Regnskabet blev godkendt med applaus.
Punkt 4 - Valg til bestyrelse:
På valg er Karl Kristian Kjær, der var villig til genvalg. Genvalgt.
På valg er Erik Nielsen, der var villig til genvalg. Genvalgt.
På valg er Erik Bent Mikkelsen, der var villige til genvalg. Genvalgt.
Punkt 5 - Valg af bestyrelsessuppleant:
På valg er Kurt Jensen, der er villige til genvalg. Genvalgt.
Punkt 6 - Valg af revisor:
På valg er Jens Pii Johannessen, der er villig til genvalg. Genvalgt.
Punkt 7 - Valg af revisor suppleant:
På valg Max Steffensen, der er villig til genvalg. Genvalgt.
Punkt 8 – Forslag fra medlemmerne:
Der er indkommet 1 forslag fra Ole Nielsen.
Ole Nielsen fremførte, at hver gang foreningen skifter formand, er der ca. 4 bæreposer der skifter adresse.
Det drejer sig om;
Forhandlingsprotokoller fra 1896 og frem,
Medlemslister fra 1896 og frem,
Kassebøger fra 1896 og frem samt
Sygekontrolbog fra perioden 1912 til 1952.
Alt på sin vis klenodier for vor Foreningen, som ingen ser i.
Ole Nielsen bad om Generalforsamlingens godkendelse til at overlade disse ting til Byarkivet, det jo ikke sådan, at tingene er tabt for os, hvis de bliver overdraget til Byarkivet, vi kan altid få lov at se i materialet, men så vidt vides, kan materialet ikke fjernes fra arkivet.
Punkt 9 – Eventuelt:
Jens Pii Johannessen ville vide, hvad Bestyrelsen gjorde for at få nye medlemmer. Formanden kunne, som så mange gange tideligere, anmode vore medlemmer om at komme med emner, evt. til deltagelse som gæster.
Dirigenten afsluttede generalforsamlingen og takkede for god ro og orden og gav derefter ordet til Formanden for en afsluttende bemærkning. Formanden takkede ligeledes for god ro og orden, en tak til Dirigenten for et særdeles veludført arbejde. Nu er det vist tid til, at vi kan få noget at spise, inden vi skal spille banko og have noget lotteri. Idet vi afslutter Generalforsamlingen, vil vi udråbe 3 gange hurra for vor gamle og med megen hæder kronede forening. Hurra Hurra Hurra!
Efter en vel overstået Generalforsamling gik vi over til spisningen, en fin og velsmagende buffet, hvor der ikke manglede noget, og vor appetit blev hurtigt ødelagt.
Herefter fortsatte vi med Bankospil i 2 afdelinger med lotteri imellem spillene.
Kl. 22.15 kunne vi sige tak for endnu en god aften i hinandens selskab.